V súlade s článkom 25 nariadenia (EÚ) č. 1306/2013 by v rozpočtových rokoch 2014 až 2020 rozpočet pre EPZF mal zahŕňať rezervu na krízu v poľnohospodárskom sektore. Okrem toho v návrhu rozpočtu na rok 2014 a opravnom liste, ktoré predložila Komisia, úroveň viazaných rozpočtových prostriedkov potrebných na pokrytie potrieb EPZF prekročila čistý strop VFR pre výdavky súvisiace s trhom a priame platby. Preto na vytvorenie krízovej rezervy na rozpočtový rok 2014 a na dodržanie čistého stropu pre EPZF stanovila Komisia v súlade s článkom 26 toho istého nariadenia úroveň úpravy priamych platieb cez mechanizmus finančnej disciplíny. Na základe nových informácií z opravného listu Rada následne túto úroveň úpravy prispôsobila.

1. Rozpočtové prostriedky uvedené v rozpočte na rok 2014 po odpočítaní predpokladaných pripísaných príjmov, ktoré sa majú vybrať v roku 2014, a pripísaných príjmov prenesených z rozpočtu na rok 2013 do rozpočtu na rok 2014 v súlade s článkom 14 nariadenia (EÚ, EURATOM) č. 966/2012.

–Výška pripísaných príjmov, pri ktorých sa očakávalo, že sa prenesú z rozpočtového roku 2013 do roku 2014, sa odhadovala na 615 miliónov EUR.

V čase vyhotovenia rozpočtu na rok 2014 sa vykonal odhad príjmov, pokiaľ ide o sumu, ktorá sa mala podľa očakávania vybrať v priebehu rozpočtového roku 2014, a pokiaľ ide o sumu, ktorá sa podľa očakávania mala preniesť z rozpočtového roku 2013 do rozpočtového roku 2014. Odhad dosahoval výšku 1 464 miliónov EUR a bol zohľadnený pri prijímaní rozpočtu na rok 2014 rozpočtovým orgánom. Konkrétne:

V súlade s článkom 43 nariadenia (ES) č. 1306/2013 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o súlade, z nezrovnalostí a z odvodov za mlieko považujú za príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie akýchkoľvek výdavkov EPZF. Ak sa časť týchto príjmov nevyužije, automaticky sa prenesie do nasledujúceho rozpočtového roka.

Na platby vykonané členskými štátmi od 16. októbra 2013 do 15. októbra 2014 sa vzťahuje systém mesačných platieb. Zostávajúce platby uskutočňuje v prípade obmedzeného počtu opatrení priamo Komisia.

Pokiaľ ide o výdavky v rámci priameho hospodárenia Komisie, väčšina viazaných rozpočtových prostriedkov EPZF sú nediferencované rozpočtové prostriedky. Automatický prenos do roku 2015, ktorý sa týka len nediferencovaných rozpočtových prostriedkov, predstavuje 16,1 milióna EUR.

(2) Prenos do roku 2015 iba pri nediferencovaných rozpočtových prostriedkoch.

(1) C1 označuje schválené rozpočtové prostriedky. Táto suma zahŕňa prevod -150 000,00 EUR do „zdieľaného hospodárenia“ pri viazaných a platobných rozpočtových prostriedkoch a opravnom rozpočte a presuny z EPZF -876 458,00 EUR pri platobných rozpočtových prostriedkoch.

Prenos do roku 2015 (2)

Nižšie sa v prípade najvýznamnejších sektorov uvádza stručný komentár k čerpaniu rozpočtových prostriedkov EPZF na rok 2014, ako aj k použitiu pripísaných príjmov dostupných v roku 2014, ktorý vychádza z podrobností uvedených v prílohe 3.

4.1.Kapitola 05 02: Opatrenia na poľnohospodárskych trhoch

4.1.1.Úvod

Celkovo sa v tejto kapitole z rozpočtu na rok 2014 vyplatilo 2 478,7 milióna EUR, ktoré pochádzali zo schválených rozpočtových prostriedkov a z pripísaných príjmov vo výške 302,7 milióna EUR. Spomínané pripísané príjmy boli použité na výdavky v odvetví ovocia a zeleniny (pozn.: bližšie informácie sú uvedené v bode 4.1.4). Rozpočtové prostriedky vo výške 57,4 milióna EUR boli prevedené do iných častí rozpočtu EPZF. Zostatok pripísaných príjmov vo výške 291,6 milióna EUR vybraných v roku 2014 bol prenesený do roku 2015. V bodoch, kde potreby prekročili rozpočtové prostriedky, boli dodatočné výdavky pokryté presunmi z iných rozpočtových položiek. V prípade trhových opatrení a priamej pomoci, pri ktorých sa rozpočtové prostriedky nedočerpali, boli dostupné rozpočtové prostriedky presunuté do iných položiek rozpočtu, aby sa podľa potreby pokryli dodatočné výdavky.

4.1.2.Potravinové programy

Treba poznamenať, že rok 2013 bol posledným rokom realizácie potravinových programov v rámci EPZF. Na základe nariadenia (EÚ) č. 223/2014 sa od 1. januára 2014 tieto programy vykonávajú v rámci Fondu európskej pomoci pre najodkázanejšie osoby financovaného v rámci okruhu 3 VFR.

Preto v rozpočte na rok 2014 na tieto programy neboli vyčlenené nijaké rozpočtové prostriedky. Účty EPZF však ukazujú, že členské štáty vymohli a vykázali EPZF sumu 7,2 milióna EUR, ktorá bola vyplatená pred rokom 2014.

4.1.3.Olivový olej

Nedostatočné čerpanie vo výške 2,3 milióna EUR sa týkalo najmä pomoci na financovanie pracovných programov na zlepšenie kvality. Schválené organizácie prevádzkovateľov nerealizovali pracovné programy na roky 2013 až 2014 v rozsahu, ktorý bol na ne vyčlenený v rozpočte na rok 2014. Okrem toho došlo k nedostatočnému čerpaniu vo výške 0,2 milióna EUR na úhradu nesplatených súm týkajúcich sa predchádzajúcich režimov v odvetví olivového oleja, lebo členské štáty vykázali nižšie výdavky v porovnaní s prostriedkami vyčlenenými na tieto režimy v rozpočte na rok 2014.

4.1.4.Ovocie a zelenina

V rozpočte na rok 2014 boli vyčlenené celkové disponibilné rozpočtové prostriedky vo výške 1 140,7 milióna EUR s cieľom pokryť potreby všetkých opatrení v tomto sektore. Rozpočtový orgán schválil rozpočtové prostriedky vo výške 676,7 milióna EUR, pričom zohľadnil odhadované príjmy pripísané tomuto odvetviu, ktoré predstavovali 464 miliónov EUR. Náklady znášané členskými štátmi v roku 2014 dosiahli 1 010,5 milióna EUR. Všetky režimy financované na základe tohto článku boli nedostatočne realizované v porovnaní s celkovými odhadovanými potrebami predpokladanými v rozpočte na rok 2014. Zostatok nepoužitých pripísaných príjmov vo výške 291,6 milióna EUR sa preniesol do rozpočtového roka 2015 na pokrytie potrieb v uvedenom roku.

Pokiaľ ide o operačné fondy pre organizácie výrobcov, ktoré sú zamerané na financovanie zlepšenia výrobnej kvality a propagačných a komercializačných programov, celkové potreby na rok 2014 boli odhadované na 749 miliónov EUR. Z tejto sumy rozpočtový orgán schválil rozpočtové prostriedky vo výške 285 miliónov EUR, pričom zohľadnil odhadované príjmy vo výške 464 miliónov EUR, ktoré boli pripísané k financovaniu tohto režimu. Členské štáty napokon vynaložili výdavky vo výške 724,4 milióna EUR, čo bolo menej než celkové disponibilné rozpočtové prostriedky, najmä preto, lebo predbežné platby na prvú tranžu plánov organizácií výrobcov schválených v roku 2014 boli nižšie, než sa pôvodne predpokladalo.

Okrem toho výdavky, ktoré členské štáty vynaložili na pomoc skupinám výrobcov pri predbežnom uznávaní, boli nižšie než disponibilné rozpočtové prostriedky na rok 2014 o zhruba 56,7 milióna EUR. Vplyv prechodných ustanovení, ktoré obmedzili ročné zvyšovanie schválených programov, sa ukázal významnejší, než Komisia pôvodne predpokladala.

Rozpočet na rok 2014 pre školský program podpory konzumácie ovocia bol nedočerpaný o približne 48,3 milióna EUR, a to predovšetkým preto, lebo výdavky vynaložené niektorými členskými štátmi nedosiahli výšku pridelených rozpočtových prostriedkov. V rozpočte na rok 2014 sa predpokladalo, že balík vyčlenený na tento program vo výške 150 miliónov EUR sa už čiastočne uplatní v školskom roku 2013/2014, no napokon sa tak stalo až v školskom roku 2014/2015.

4.1.5.Výrobky vinohradnícko-vinárskeho odvetvia

Výdavky, ktoré vznikli členským štátom na vnútroštátne podporné programy v roku 2014 dosiahli sumu vo výške 1 019,5 milióna EUR v porovnaní s rozpočtovými prostriedkami vo výške 1 083 miliónov EUR, ktoré na ne boli vyčlenené v rozpočte na rok 2014. Toto nedostatočné čerpanie je spôsobené nižšími výdavkami niektorých členských štátov v prvom roku existencie nových programov na roky 2014 – 2018, ktorých realizácia bola mierne oneskorená, najmä pokiaľ ide o opatrenia na „podporu“ a „investície do podnikov“.

Členské štáty vykázali výdavky vo výške 2,9 milióna EUR na rôzne schémy pomoci za hospodársky rok 2007/2008 a predchádzajúce roky.

4.1.6.Mlieko a mliečne výrobky

Pokiaľ ide o pomoc na súkromné skladovanie masla, rozpočtové prostriedky plánované v rozpočte na rok 2014 boli vo výške 6 miliónov EUR, zatiaľ čo vynaložené výdavky predstavovali 4,1 milióna EUR z dôvodu skrátenia priemerného času skladovania dotknutých množstiev masla.

Pokiaľ ide o program na podporu konzumácie mlieka v školách, takmer všetky členské štáty vynaložili menej rozpočtových prostriedkov, než bolo vyčlenených v rozpočte na rok 2014 pre školský rok 2013/2014, čo viedlo k nedočerpaniu o približne 7,4 milióna EUR.